《余将返棹长水通乾有诗言别次韵为答》
清代·钱陈群

海内存年辈，同伤岁月迟。那堪相见日，又是暮秋时。

瓜步半轮月，真州一卷诗。双鱼凭问讯，强饭慰相思。

作者简介：（1686—1774）浙江嘉兴人，字主敬，号香树，一号柘南居士。钱纶光子。康熙六十年进士。授编修。官至刑部右侍郎。深受乾隆帝知遇，进诗必赐和，与沈德潜并称为江南二老。卒谥文端。有《香树斋诗文集》。